Suillus bovinus

Un pinajeul: ël Suillus bovinus 

 Descrission 
Capel fin a 10 cm., soens motobin cit, grass, brun giàun dle vire con tonalità rossastre o arancion. Tuboj adnà decorent, bes giaunastr peui mostarda oliva. Përtus dël midem color, angolos, largh. Gamba àuta fin a 8 cm. e larga fin a 1,5 cm., dël midem color o pì ciàira, dle vire rosà an bass (për ël misseli dël Gomphidius roseus). Carn bianch giaunastra, squase che a cambia nen. Savor assìdul.

 Ambient 
A chërs sota ij pin a doe uje, ant l'ùmid.

 Comestibilità 

A ven dàit për comestìbil.

 Arferiment bibliogràfich për chi a veul fé dj'arserche pì ancreuse 
Suillus bovinus (L. : Fr.) Roussel

Categorìa:Pinajeuj
Categorìa:Suillus